Diari Oficial de la Generalitat Valenciana


Sumari del DOGV 8501, del 07-03-2019 (2019/1618)

Notificació de la sentència dictada en el procediment ordinari número 529/2018.
-------------------------------------------------------------------------------

### Dades del document

Número de DOGV
:   8501

Data del DOGV
:   07-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1618


Organisme emissor
:   Jutjat de Primera Instància número 5 de Castelló de la Plana

Tipus de document
:   Edicte

Notificació de la sentència dictada en el procediment ordinari número 529/2018. [2019/1618]  
De: CaixaBank, SA.  
Procurador: Rafael Breva Sanchis.  
Contra: Mihaita Ionut Curea, Dumitru Curea, Ioana Corea i Manuel Salvador Ferrer.  
Procuradora: Carmen Rubio Antonio i Inmaculada Tomás Fontanet.  
  
Emma Bover Amutio, lletrada de l'Administració de justícia del Jutjat de Primera Instància número 5 de Castelló de la Plana i el seu partit judicial, faig saber, que en el procediment de referència judici ordinari número 529/2018 seguit en aquest jutjat a instàncies de CaixaBank, SA, representada pel procurador Rafael Breva Sanchis, contra Mihaita Ionut Curea, representat per la procuradora Carmen Rubio Antonio i Manuel Salvador Ferrer representat per la procuradora Inmaculada Tomás Fontanet, i contra Dumitru Curea i Iona Curea declarats rebels en aquesta causa, per reclamació de quantitat, s'ha dictat sentència número 158/2018, dictada en data 7 de desembre de 2018, la part dispositiva de la qual és del tenor següent:  
  
«Dispositiva  
Estime la demanda interposada pel procurador Rafael Breva Sanchis, en nom i representació de l'entitat CaixaBank, SA, contra Mihaita Ionut Curea, Dumitru Curea, Ioana Curea i Manuel Salvador Ferrer, declare vençut anticipadament el contracte de crèdit hipotecari atorgat per les parts mitjançant escriptura notarial en data 12 de gener de 2007 i condemne la part demandada al fet que solidàriament abonen a la part actora l'import de cent huitanta-set mil nou-cents catorze euros i nou cèntims d'euro (187.914,09 euros), més interessos moratoris que es reporten calculats al tipus de demora legal més dos punts des d'aquesta resolució.  
  
Ordene que, a l'efecte de realització del dret d'hipoteca d'actuacions, la realització forçosa de l'immoble hipotecat que es verificarà en execució de sentència, d'acord amb les regles que resulten del capítol IV del títol IV, Llibre IV de la Llei d'enjudiciament civil (art. 681 i ss); que el producte de la venda de l'immoble serà destinat al pagament del crèdit garantit d'actuacions en l'import al pagament del qual resulten condemnats els demandats, i s'inclouran els pronunciaments relatius a les quotes que, per principal, interessos ordinaris i moratoris reportats després de la interpel·lació judicial, amb la prelació derivada de la garantia hipotecària servirà d'apreuament de l'immoble que serà el tipus pactat per les parts en l'escriptura d'hipoteca, descomptant del mateix no solament les càrregues anteriors, sinó la càrrega hipotecària que s'executa parcialment en la part que quede per satisfer.  
  
L'immoble serà transmés amb la càrrega hipotecària que quede per satisfer, a la manera prevista en l'article 693.1 de la Llei d'enjudiciament civil.  
Tot això sense perjudici de quantes altres possibles mesures executives pogueren sol·licitar-se i acordar-se en execució de la sentència fins al pagament íntegre del crèdit.  
Amb expressa imposició a costes processals a la part demandada.  
Notifiqueu aquesta resolució a les parts i feu-los saber que en contra es pot interposar recurs d'apel·lació davant de l'Audiència Provincial de Castelló de la Plana, en el termini de 20 dies a partir de la seua notificació per escrit presentat davant d'aquest jutjat, subjecte al pagament de la taxa legalment establida.  
Així, aquesta és la meua sentència de la qual s'expedirà testimoniatge per a la seua unió en actuacions, que pronuncie, mane i signe.»  
  
Informació sobre el depòsit per a recórrer:  
De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació contra aquesta resolució haurà de constituir un depòsit de 50 euros, que li serà retornat només en el cas que el recurs siga estimat.  
El depòsit s'haurà de constituir ingressant la citada quantitat en el Banco Banesto, en el compte corresponent a aquest expedient (JJJJ 8757 JX EEEE AA) indicant, en el camp «concepte» el codi «02 civil- apel·lació» i la data de la resolució recorreguda amb el format dd/mm/aaaa.  
En el cas de realitzar l'ingrés mitjançant transferència bancària, després de completar el codi de compte corrent (ccc, 20 dígits), s'indicarà en el camp «concepte» el número de compte el codi i la data que en la forma exposada en el paràgraf anterior.  
En cap cas s'admetrà una consignació per import diferent a l'indicat. En el cas que haja de realitzar altres pagaments en el mateix compte, s'haurà de verificar un ingrés per cada concepte, fins i tot si obeeixen a altres recursos de la mateixa o diferent classe.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, Estat, comunitats autònomes, entitats locals i organismes autònoms dependents dels tres anteriors.  
I com a conseqüència del parador ignorat de Dumitru Curea i Ioana Curea, s'estén aquest edicte perquè servisca de cèdula de notificació.  
  
  
Castelló de la Plana, 13 de febrer de 2019.- La lletrada de l'Administració de justícia: Emma Bover Amutio.